ddrg/super_eurlex huggingface dataset:
Virallinen lehti nro C 134 , 30/04/1998 s. 0106



KIRJALLINEN KYSYMYS E-3187/97 komissiolle esittäjä(t): Jacques Donnay (UPE) (16. lokakuuta 1997) Aihe: Alennetun ALV:n määrän soveltamista asuntoalalla koskevan kuudennen direktiivin muuttaminen 17. toukokuuta 1977 annetussa kuudennessa direktiivissä (77/388/ETY) ((EYVL L 145, 13.6.1977, s. 1. )) alennetun ALV:n määrän soveltaminen asuntoalalla rajoitetaan koskemaan sellaisten asuntojen hankkimista, rakentamista, kunnostamista ja muuttamista, jotka kuuluvat sosiaalipolitiikan piiriin. Näistä rajoittavista määräyksistä johtuu, että kansalliset hallitukset kieltäytyvät laajentamasta alennetun veron soveltamisalaa muihin kuin sosiaalisin perustein toteutettaviin rakennustöihin. Kuitenkin asuntoalalla kunnossapito- ja kunnostustöiden osuus rakennusyritysten liikevaihdosta on nykyään kolmannes eli noin 145 miljardia frangia (verottomana). Muuttamalla kuudetta direktiiviä, siten että alennetun ALV-määrän soveltamisalaa asuntosektorilla laajennetaan, voidaan epäilemättä rajoittaa verottajalta salassa tehdyn työn määrää rakennusalalla ja vaikutetaan samalla myönteisesti asuntotuotannon laatuun. Mitä komissio aikoo tehdä, jotta tämä rakennusalan yrityksiä rasittava rajoitus poistettaisiin? Komission jäsenen Mario Montin komission puolesta antama yhteinen vastaus kirjallisiin kysymyksiin E-3176/97 ja E-3187/97 (25. marraskuuta 1997) Komission äskettäin parlamentille ja neuvostolle toimittamassa kertomuksessa ((KOM(97) 559. )) selitetään yksityiskohtaisesti komission kanta alennettujen alv-kantojen käyttämiseen keinona edistää rakennusalaa ja kannustimena saattaa joitain tämän alan yrityksiä takaisin verotuksen piiriin (komission kertomus neuvostolle ja parlamentille jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 12 artiklan 4 kohdan mukaisesti). Yleisesti ottaen komissio suhtautuu epäillen alv-kantojen käyttämiseen tiettyjen taloudellisten tavoitteiden saavuttamisessa, etenkin kun niitä verrataan välittömämpiin ja tarkemmin kohdennettuihin toimenpiteisiin. Komissio kuitenkin tutkii parhaillaan uudelleen arvoisan parlamentinjäsenen kysymyksen taustalla olevaa ongelmaa uutta yhteistä alv-järjestelmää koskevan suunnitelman kannalta. Tässä yhteydessä komissio harkitsee vakavasti alennetun alv-kannan kokeiluluonteista soveltamista joihinkin paikallisesti toimiviin työvoimavaltaisiin palveluihin rajoitetun ajan.
Virallinen lehti nro C 134 , 30/04/1998 s. 0084



KIRJALLINEN KYSYMYS E-3107/97 komissiolle esittäjä(t): Roberta Angelilli (NI) (13. lokakuuta 1997) Aihe: Ympäristövaikutusten arviointi suurten nopeuksien liikennettä varten toteutettavasta Rooma- Napoli -rautatieosuudesta Jokin aika sitten Rooman yleinen syyttäjä ryhtyi tutkimaan suurten nopeuksien liikennettä varten toteutettavan Rooma-Napoli -rautatieosuuden rakennustöitä. Näyttää siltä, että tähän mennessä hankkeessa on käytetty 5 000 miljardia melko merkityksettömiin töihin, jotka suurimmaksi osaksi ovat valmistelevia tutkimuksia ja asiantuntijalausuntoja. Kyseinen tutkimus koskee juuri näitä kuluja, jotka näyttävät kerta kaikkiaan suhteettomilta todella toteutettuihin toimiin nähden. Yksi erityisen epäilyttävä kohta on menettely, jolla hankkeen ympäristövaikutusten tutkiminen annettiin Nomisma-tutkimuskeskuksen tehtäväksi. Keskuksen perusti nykyinen pääministeri Romano Prodi, joka hankkeen myöntämisen aikaan kuului suurten nopeuksien liikenteestä päättäviin. Ottaen huomioon edellä mainitun, kysyn komissiolta, 1. onko se tietoinen Rooman yleisen syyttäjän toteuttamasta tutkimuksesta, joka koskee Rooman ja Napolin välistä suurten nopeuksien linjaa, 2. onko julkisia hankintoja koskevaa yhteisön lainsäädäntöä rikottu Rooman ja Napolin välisen suurten nopeuksien yhteyden rakennushankkeessa, 3. toteuttiko Nomisma hankkeen ympäristövaikutusten arviointitutkimuksen yhteisön direktiivin 85/337/ETY ((EYVL L 175, 5.7.1985, s. 40. )) määräysten mukaisesti? Komission jäsenen Mario Montin komission puolesta antama vastaus (19. marraskuuta 1997) 1. Komissio ei ole tietoinen Rooman yleisen syyttäjän tutkimuksesta, joka käsittelee Rooman ja Napolin välistä suurnopeusrataa. Komissio ei normaalisti tutki jäsenvaltioiden oikeusviranomaisten aloittamia rikosoikeudellisia menettelyjä. 2. Komissio pyytää arvoisaa parlamentin jäsentä toimittamaan komissiolle ne hallussaan olevat tiedot, joiden perusteella voidaan päätellä, että kyseessä on rikkomus julkisia hankintoja koskevaa yhteisön lainsäädäntöä vastaan. 3. Sen suhteen, onko ympäristövaikutusten arviointimenettely tiettyjen julkisten ja yksityisten hankkeiden ympäristövaikutusten arvioinnista 27 päivänä kesäkuuta 1985 annetun neuvoston direktiivin 85/337/ETY ((EYVL L 175, 5.7.1985. )) mukainen, arvoisaa parlamentin jäsentä pyydetään tarkastelemaan vastausta, jonka hän on saanut kirjalliseen kysymykseensä E-2351/97 ((EYVL C 82, 17.3.1998, s. 62. )).
Virallinen lehti nro C 134 , 30/04/1998 s. 0093



KIRJALLINEN KYSYMYS E-3134/97 komissiolle esittäjä(t): Giuseppe Rauti (NI) (13. lokakuuta 1997) Aihe: ¨Brianza sydämen puolesta¨ -hankkeen rahoittaminen Onko komissio tietoinen voittoa tavoittelemattoman vapaaehtoisjärjestön käynnistämästä ¨Brianza sydämen puolesta¨ -hankkeesta, jonka tavoitteena on yhteensovittaa kaikki Brianzassa toteutettavat sydäntautioppiin liittyvät toimet? Järjestön päämaja on Monzassa. Hanke on herättänyt paljon huomiota laajalla alueella ja järjestöön on liittynyt yli 5 000 jäsentä. Toimintaan osallistuvat myös paikallinen ¨Il Cittadino¨-järjestö, Rotariklubi sekä pankkeja ja yrityksiä. Tohtori Palmiro Bonin ja merkonomi Della Torren toteuttamien tehokkaiden toimien ansiosta Monzassa sijaitseva San Gerardo -sairaala on kaiken huomion keskipisteenä. Ottaen huomioon edellä mainitun ja sen, että 3. lokakuuta 1997 pidetään Monzassa kongressi, johon osallistuu toimielinten (kunnan ja alueen) ja sairaalan edustajia, jotka laativat varsinaisen toimeenpanosuunnitelman, niin eikö komissio aio antaa rahoitusta tai muunlaista tukea, apua ja kannustusta tuodakseen selvästi ja vakuuttavasti esille sen, että yhteisön yhteisvastuullisuus on todellista ihmisten ja alueiden tukemiseksi siellä missä toteutetaan yhteiskunnallisesti merkittäviä toimia? Komission jäsenen Pádraig Flynnin komission puolesta antama vastaus (1. joulukuuta 1997) Vaikka ¨Brianza per il cuore¨ -projektista kysyttiin eurooppalaisilta ja italialaisilta sydän- ja verisuonitautien alalla toimivilta järjestöiltä, siitä ei saatu mitään tietoja. Terveyden edistämistä käsittelevän ohjelman työsuunnitelma, jossa esitetään seuraavan vuoden painopistealueet, laaditaan ja julkaistaan Euroopan yhteisöjen virallisessa lehdessä joka vuosi. Projekteja arvioitaessa otetaan huomioon nämä painopistealueet samoin kuin toimintaohjelman suuret linjat. Arviointiprosessiin kuuluu myös ohjelmakomitean antama lausunto ja lopuksi komission päätös siitä, mitä projekteja tuetaan. Valinnassa annetaan etusija laaja-alaisille projekteille, jotka tuovat todellista eurooppalaista lisäarvoa. Edelliseen ohjelman puitteissa esitettyjen projektien arviointiin (15. syyskuuta 1997) ei ollut toimitettu yhtään projektiehdotusta, joka olisi liittynyt 3. lokakuuta 1997 suunniteltuun seminaariin, eikä tällaista projektia siten voitu ottaa valinnassa huomioon.
Virallinen lehti nro C 134 , 30/04/1998 s. 0091



KIRJALLINEN KYSYMYS E-3128/97 komissiolle esittäjä(t): Gerardo Fernández-Albor (PPE) (13. lokakuuta 1997) Aihe: Yhteisön osallistuminen Aigeo Pelagoksen uppoamisen aiheuttamien vahinkojen korvaamiseen Kreikkalainen öljytankkeri ¨Aigeo Pelagos¨ aiheutti valtavat ympäristötuhot 3. joulukuuta 1992 ajettuaan karille Torre de Hérculesin lähistöllä La Coruñassa Espanjassa lastinaan 80 000 tonnia raakaöljyä. Onnettomuuden seurauksista kärsii edelleen 3000 perhettä, joukossa kalastajia, äyriäisten kalastajia ja kalanviljely-yrityksiä. Espanjan hallitus valtuutti hiljattain asiasta vastaavan valtion rahoituslaitoksen antamaan luottoja kolmen prosentin korolla 12 500 miljoonan pesetan määrään asti, jotta asianosaisia voidaan auttaa selviytymään onnettomuuden epäsuorista seurauksista. Voiko komissio osoittaa, miten yhteisö on osallistunut avunantoon katastrofin uhreille ja mitkä ovat sen suunnitelmat Espanjan hallituksen antaman avun täydentämiseksi? Komission jäsenen Emma Boninon komission puolesta antama vastaus (10. marraskuuta 1997) Komissio otti käyttöön vuoden 1993 alussa järjestelyn, jonka avulla se korvasi osittain sellaisille varusteille ja välineille aiheutuneita vahinkoja, joiden käyttö täytyi tietyksi ajaksi keskeyttää. Käytön estymisen syynä oli perinteisen kalastusvyöhykkeen saastuminen, kun öljytankkeri ¨Aegean Sea¨ ajoi karille ja sen lastina olleet noin 80 000 öljytonnia valuivat mereen. Korvausjärjestely vahvistettiin komission päätöksellä yhtenäisestä toiminnasta korvausten myöntämiseksi La Coruñan (Espanja) rannikon kalastajille, joiden toiminta ja kalastusvälineiden käyttö keskeytyivät ¨Aegean Sean¨ karilleajosta vesialueelle aiheutuneiden vahinkojen vuoksi. Komission todellisesti maksamat avustukset olivat noin 1,5 miljoonaa ecua. Komissio ei suunnittele muiden korvausten myöntämistä edellä mainitun joulukuussa 1992 tapahtuneen karilleajon seurauksena toimintansa ja välineistönsä käytön keskeyttämään joutuneille kalastajille.
Virallinen lehti nro C 134 , 30/04/1998 s. 0065



KIRJALLINEN KYSYMYS E-3053/97 komissiolle esittäjä(t): Amedeo Amadeo (NI) (2. lokakuuta 1997) Aihe: Vihreä kirja julkiset hankinnat Asiani koskee asiakirjaa ¨Vihreä kirja. Julkiset hankinnat Euroopan unionissa: Tulevaisuuden kysymyksiä¨ (KOM(96) 0583 lop.). On tärkeää lisätä pk-yritysten osallistumista julkisiin hankintoihin Euroopassa; siksi pyydän, että kynnyksen madaltamisen lisäksi ryhdytään lisätoimenpiteisiin. Pyydän lisäksi, että Euroopan unionin julkisista hankinnoista päättävien tahojen keskuudessa edistetään pk-yritysten osallistumista rohkaisevia toimenpiteitä. Komission jäsenen Mario Montin komission puolesta antama vastaus (19. marraskuuta 1997) Arvoisa parlamentin jäsen on sitä mieltä, että komission olisi tuettava hankintaviranomaisia sellaisten toimenpiteiden toteuttamisessa, joilla rohkaistaan pienten ja keskisuurten yritysten (pk-yritysten) osallistumista julkisiin hankintoihin. Sen jälkeen, kun komissio antoi 27. marraskuuta 1996 julkisia hankintoja koskevan vihreän kirjan, on aloitettu keskustelu kaikkien asianosaisten kanssa kaikista Euroopan julkisia hankintoja koskevista näkökohdista. Monet tahot korostavat sitä, että on tarpeen toteuttaa toimenpiteitä, joilla helpotetaan pk-yritysten osallistumista julkisiin hankintoihin. Parlamentti ei ole vielä vahvistanut virallista kantaansa vihreästä kirjasta. Kannan vahvistamisen jälkeen kuulemisvaihe päättyy, ja komissio antaa toimintapainotteisen tiedonannon julkisia hankintoja koskevasta politiikasta. Tiedonannossa komissio ottaa kantaa keskustelun keskeisimpiin aiheisiin. Suurin osa asianosaisista on sitä mieltä, että pk-yritysten osallistumista tukevat toimenpiteet on toteutettava koulutuksen ja tiedotuksen saralla. Komissio on samaa mieltä siitä, että keskitettyjen koulutusohjelmien valmistelu sekä yksinkertaisten ja selkeiden oppaiden julkaiseminen voisivat parantaa pk-yritysten epäedullista asemaa julkisissa hankinnoissa. Komission sähköistä tarjousten tekoa koskeva SIMAP-hanke suosii pk-yrityksiä merkittävästi, sillä sopimusmahdollisuuksia koskevien tietojen saanti on suurempi ongelma pk-yrityksille niiden rajallisten resurssien vuoksi. Tietenkin tällaiset tukitoimet, joissa komissio on mukana, edellyttäisivät asianmukaisia taloudellisia voimavaroja. Useimmat asianosaiset hyväksyivät komission lähtökohdan kynnysten suhteen ja olivat sitä mieltä, että kynnysten pitäisi säilyä ennallaan.
Virallinen lehti nro C 134 , 30/04/1998 s. 0033



KIRJALLINEN KYSYMYS E-2903/97 komissiolle esittäjä(t): Hiltrud Breyer (V) (17. syyskuuta 1997) Aihe: Väkevöidyn uraanin toimitukset Venäjältä FRM II -reaktorille 1. Voiko komissio vahvistaa, neuvotteleeko Euratomin hankintakeskus venäläisten kanssa väkevöidyn uraanin toimittamisesta eurooppalaisille tutkimusreaktoreille? Kuuluuko näihin neuvotteluihin myös toimituksia Münchenissä sijaitsevalle kiistellylle FRM II -reaktorille? 2. Missä vaiheessa neuvottelut ovat? Mistä on jo päästy yhteisymmärrykseen ja mitkä kohdat ovat vielä auki? Mihin mennessä neuvottelujen pitäisi päättyä? 3. Voiko komissio vahvistaa, että on olemassa Euratomin hankintakeskuksen luonnos sopimukseksi väkevöidyn uraanin toimittamisesta Venäjältä FRM II -reaktorille? 4. Eikö komissio pelkää, että väkevöidyn uraanin käyttäminen FRM II -reaktorissa merkitsee vakavaa takaiskua pyrkimyksille estää väkevöidyn uraanin käytön leviäminen? Ellei, niin miksi ei? Komission jäsenen Christos Papoutsisin komission puolesta antama vastaus (3. joulukuuta 1997) 1. ja 2. Ainakaan marraskuussa 1997 Venäjän viranomaisten ja Euratomin hankintakeskuksen välillä ei ole käyty virallisia neuvotteluja väkevöidyn uraanin (HEU) toimittamisesta yhteisön tutkimusreaktoreille. 3. Kuultuaan niitä yhteisön jäsenvaltioita, joiden tämänhetkisen edun mukaista on käyttää jalostettua tai jälleenkäsiteltyä uraanista polttoainetta, komissio ja Euratomin hankintakeskus laativat luonnoksen lähestymistavaksi mahdollisesti käytäville neuvotteluille. Tämä antaisi Venäjän federaation hallitukselle takeet, jotka on vaadittu ydinaseiden leviämisen estämisestä tehdyn sopimuksen monenvälisessä hallinnossa ja Lontoon yleisohjeissa ydinaineiden siirroista. Lähestymistapaluonnos laadittiin yleiseen käyttöön, eikä se ole laitoskohtainen. Arvoisan parlamentin jäsenen esittämään kysymykseen on siten vastattava kielteisesti. 4. Väkevöidyn uraanin toimittamisen jäsenvaltioon, jolla ei ole ydinaseita ja joka on Euratomin ja Kansainvälisen atomienergiajärjestön (IAEA) erittäin tiukan ydinmateriaalivalvonnan (safeguards) alainen, ei tulisi synnyttää pelkoa ydinsulkupolitiikan osalta varsinkin, kun otetaan huomioon jäsenvaltioiden erinomainen maine tältä osin. Sopimuksessa ydinaseiden leviämisen estämisestä (IV.2 artikla) kaikki sopimuksen osapuolet (Venäjän federaatio ja Euratomin jäsenvaltiot mukaan luettuina) sitoutuvat helpottamaan mahdollisimman täydellistä laitteiden, materiaalien sekä tieteellisten ja teknillisten tietojen vaihtoa ydinvoiman rauhanomaista käyttöä varten, sekä niillä on oikeus osallistua tähän vaihtoon. Sopimus ei sisällä yhtään määräystä, joka rajoittaisi näitä oikeuksia väkevöidyn uraanin tapauksessa.
KIRJALLINEN KYSYMYS E-2889/97 neuvostolle esittäjä(t): Glyn Ford (PSE) (16. syyskuuta 1997)

Aihe: Ihmisoikeuksien loukkaukset entisessä Jugoslaviassa

Onko neuvosto tietoinen siitä, että Kroatian viranomaiset sulkevat silmänsä entisen Jugoslavian alueilla, kuten Likassa, tapahtuvilta ihmisoikeuksien loukkauksilta?

Millaisia suunnitelmia neuvostolla on Kroatian painostamiseksi siinä tapauksessa, että ihmisoikeuksien loukkauksia tapahtuu edelleen?

Vastaus (22. joulukuuta 1997)

Neuvosto on tietoinen siitä, että Kroatiassa ja muissa entisen Jugoslavian maissa ei kunnioiteta ihmisoikeuksia eikä vähemmistöjä.

Tästä syystä neuvosto antoi 29. huhtikuuta 1997 pisetyssä istunnossaan päätelmät ehdollisuuden soveltamisesta alueen maiden kanssa ylläpidettävissä suhteissa. Unioni aikoo kehittää kyseisiä suhteita siten, että niillä edistetään dremokratiaa, oikeusvaltioperiaattetta, ihmisoikeuksien ja vähemmistöjen oikeuksien korkeampaa tasoa, markkinatalouteen siirtymistä ja alueen maiden välistä yhteistyötä.

Tätä varten neuvosto on määritellyt poliittiset ja taloudelliset perusedellytykset yhdenmukaiselle ja avoimelle politiikalle alueen maiden ja Euroopan unionin välisissä suhteissa kaupan, rahoitusavun, taloudellisen yhteistyön sekä sopimussuhteiden alalla. Tämän ehdollisuusstrategian, joka on tärkeä painostuskeino, tarkoituksena on kannustaa kyseisiä maita, Kroatia mukaan lukien, täyttämään nämä edellytykset.

Euroopan unioni toistaa jälleen kehotuksensa, että Kroatian viranomaiset noudattaisivat rauhansopimusten nukaisia velvoitteitaan ja kunnioittaisivat ihmisoikeuksia ja vähemmistöjen oikeuksia. Amsterdamissa 16. ja 17. joulukuuta 1997 kokoontunut Eurooppa-neuvosto korostikin, että yksilön ja vähemmistöjen oikeuksien kunnioittaminen, mukaan lukien siirtymään joutuneiden ja pakolaisten oikeuksien kunnioittaminen koko maassa on yhä Euroopan unionin ja Kroatian välisten suhteiden parantamiseen ja yhdentymiseen johtavan prosessin perusedellytys. Euroopan unioni korostaa näitä kysymyksiä kaikissa yhteyksissään Kroatian viranomaisten kanssa ja on ryhtynyt useisiin toimiin tässä tarkoituksessa.

Tässä yhteydessä Euroopan unioni ilmaisee myös tukevansa Itä-Slavoniassa toteutettavia hankkeita, joiden avulla pakolaiset ja siirtymään joutuneet henkilöt voivat palata kotiin, sekä sovintoon johtavia toimia ja rauhallista yhdentymistä tällä Kroatian alueella.
Virallinen lehti nro C 134 , 30/04/1998 s. 0102



KIRJALLINEN KYSYMYS E-3162/97 komissiolle esittäjä(t): Robert Evans (PSE) (13. lokakuuta 1997) Aihe: Euroopan komission ehdotukset vitamiinien ja kivennäisaineiden myynnin valvonnan yhdenmukaistamiseksi Voiko komissio antaa minulle selvityksen vitamiinien ja kivennäisaineiden myynnin valvonnan yhdenmukaistamista koskevien komission ehdotusten nykytilanteesta? Jotkut vaalipiiriini kuuluvat henkilöt ovat kirjoittaneet minulle aiheesta; he ovat erittäin huolestuneita näiden ehdotusten mahdollisista seurauksista, kuten suuresti alennettavista suosituksista päivittäisiksi annoksiksi. Aiheesta on julkaistu brittiläisissä sanomalehdissä kauhukuvauksia, jotka ovat syvästi huolestuttaneet vitamiini- ja kivennäisainevalmisteita säännöllisesti käyttäviä henkilöitä. Komission jäsenen Martin Bangemannin komission puolesta antama vastaus (13. marraskuuta 1997) Komissio ei ole tässä vaiheessa tehnyt ehdotuksia vitamiineja ja kivennäisaineita sisältäviä elintarvikkeiden lisäaineita koskevan lainsäädännön yhdenmukaistamiseksi. Kesäkuussa 1997 komissio esitti aiheesta neuvotteluasiakirjan selvittääkseen, millaisia kysymyksiä on tarpeen ottaa huomioon ja keskusteltavaksi ennen mahdollisten yhdenmukaistamisehdotusten laatimista. Komissio pyysi palautetta vuoden 1997 syyskuun loppuun mennessä ja onkin saanut runsaasti vastauksia, jotka tutkitaan ja arvioidaan ennen kuin tehdään päätös siitä, onko aiheesta tarpeen laatia yhdenmukaistamista koskevia ehdotuksia.
Virallinen lehti nro C 134 , 30/04/1998 s. 0157



KIRJALLINEN KYSYMYS E-3392/97 komissiolle esittäjä(t): Graham Watson (ELDR) (23. lokakuuta 1997) Aihe: Maaseudun kehittämistä koskeva komission kirja Milloin komissio aikoo julkaista maaseudun kehittämistä koskevat yksityiskohtaiset ehdotuksensa, jotka luvattiin alun perin vuonna 1996 pidettyyn Corkin huippukokoukseen, ja miten ne suhtautuvat Agenda 2000 -asiakirjassa tehtyihin ehdotuksiin? Komission jäsenen Franz Fischlerin komission puolesta antama vastaus (13. marraskuuta 1997) Komissio aikoo julkaista maaseudun kehittämistä koskevat yksityiskohtaiset ehdotuksensa Agenda 2000 -asiakirjan ((Asiak. KOM(97) 2000 lopullinen. )) kokonaisuuteen liittyen vuoden 1998 kolmen ensimmäisen kuukauden kuluessa.
Virallinen lehti nro C 134 , 30/04/1998 s. 0077



KIRJALLINEN KYSYMYS E-3091/97 neuvostolle esittäjä(t): Hiltrud Breyer (V) (2. lokakuuta 1997) Aihe: Kemiallisista aineista pahoja vaurioita saaneiden henkilöiden lääketieteelliset hoitomahdollisuudet 1. Onko yksittäisissä EU:n jäsenvaltioissa asetettu käyttöön tutkimusvaroja kemiallisten aineiden aiheuttamien sairauksien tutkimiseksi? - Jos ei ole, niin miksi ei, ottaen erityisesti huomioon sen, että tällaista tutkimusta on tehostettu USA:ssa? - Jos on, kuinka paljon tutkimukselle on myönnetty varoja? 2. Onko tällaisia tutkimusvaroja myönnetty riippumattomille instituuteille? 3. Käytetäänkö näihin tutkimuksiin teollisuudelta saatua rahoitusta? 4. Missä Euroopan valtioissa herkkyys kemiallisille aineille on tunnustettu työkykyä huomattavasti alentavaksi tekijäksi kuten USA:ssa? Vastaus (15. tammikuuta 1998) 1. Euroopan unionin jäsenvaltioissa on varoja kemiallisten aineiden aiheuttamien sairauksien tutkimiseen. Euroopan yhteisön TTK-toiminnan puiteohjelmiin on kuulunut ja kuuluu yhä kyseisiä ongelmia käsitteleviä TTK-hankkeita kansallisten aloitteiden lisäksi. Euroopan yhteisön TTK-toiminnan neljännessä puiteohjelmassa, joka on parhaillaan käynnissä oleva puiteohjelma (1994-1998), kemiallisten aineiden aiheuttamien sairauksien tutkimus rahoitetaan - biolääketiede ja terveys -ohjelmalla, jonka tutkimusalueeseen ¨Työterveyden ja ympäristöhygienian tutkimus¨ kuuluvat muun muassa vaarallisille biologisille ja kemiallisille aineille altistumisen lyhyt- ja pitkäaikaiset vaikutukset sekä erilaisten myrkyllisten aineiden vuorovaikutuksen vaikutukset ihmiseen ja ympäristöön - standardit, mittaus ja testaus -ohjelmalla, jonka tutkimusalueeseen ¨Mittaus ja yhteiskunnan tarpeet¨ kuuluu terveysriskien vaikutusten mittaaminen mukaan luettuna vaaralliset kemialliset aineet. Yhteisön talousarviot näillä tutkimusalueilla ovat noin 13,5 miljoonaa ecua biolääketiedeohjelman ja 43 miljoonaa ecua mittaus ja testaus -ohjelman osalta. 2. Ohjelmiin osallistuvat tutkimuslaitokset valitaan ehdotuspyynnön jälkeen sen perusteella, miten ne kykenevät suorittamaan kyseisen tutkimuksen. Teollisuus voi osallistua tutkimukseen samalla perusteella kuin tutkimuslaitokset. 3. Yhteisön TTK-hankkeet rahoitetaan yleensä kustannustenjakoperiaatteella eli osa rahoitetaan yhteisön tutkimusbudjetista ja osallistuvat laitokset/osallistuva teollisuus rahoittavat/rahoittaa osan. Neuvostolla ei ole tietoja tällaisen tutkimuksen kansallisesta julkisesta tai yksityisestä rahoituksesta.
Virallinen lehti nro C 134 , 30/04/1998 s. 0146



KIRJALLINEN KYSYMYS E-3357/97 komissiolle esittäjä(t): Ursula Schleicher (PPE) (22. lokakuuta 1997) Aihe: Tupakan epäsuora mainonta Terveysasioita käsittelevä neuvoston työryhmä pyrkii kuulemma nykyisin kompromisseihin laatiessaan tupakkamainonnan kieltämistä koskevaa ehdotusta. Ehdotuksessa määrätään myös kielto tupakkatuotteiden ¨epäsuoralle¨ mainonnalle. Tämä koskisi esim. sellaisten kosmetiikka-alan tuotteiden mainostamista, joita markkinoidaan samalla nimellä kuin savukkeita. 1. Onko komissio tietoinen siitä, että nk. epäsuoran mainonnan täydellinen kieltäminen haittaa saman valmistajan monialaisten tuotteiden kauppaa, vaikka tällaisten esim. kosmetiikka-alan tuotteiden mainokset eivät missään mielessä muistuta tupakkatuotteiden mainoksia? 2. Onko komissio selvillä siitä, että direktiiviluonnoksen nykyisessä muodossa ei oteta riittävässä määrin huomioon monialaisten tuotteiden valmistajien joutumista eriarvoiseen asemaan? 3. Onko komissio tietoinen siitä, että sellaisten monialaisten tuotteiden mainosten kieltämistä, jotka eivät millään tavoin houkuttele kuluttamaan tupakkatuotteita, ei voida perustella terveydellisillä syillä, jolloin mainonnan kieltäminen on ristiriidassa EY:n perustamissopimuksen 30 ja 59 artiklan kanssa? 4. Mihin toimiin komissio aikoo ryhtyä varmistaakseen, että neuvosto hyväksyy ainoastaan sellaisen ehdotuksen, joka ei ole ristiriidassa sopimuksen kanssa? Komission jäsenen Pádraig Flynnin komission puolesta antama vastaus (24. marraskuuta 1997) Komission kanta on esitetty komission muutetussa ehdotuksessa ((EYVL C 129, 21.5.1992. )), jonka tarkoituksena on varmistaa erityisesti se, että kielletään sellainen epäsuora mainonta, jossa ei suoranaisesti mainita tupakkatuotteen nimeä mutta jossa käytetään tupakkatuotteisiin liittyviä tavaramerkkejä, tunnuksia, symboleja tai muita tunnusmerkkejä. Kun neuvosto on antanut yhteisen kannan, komissio ilmoittaa Euroopan parlamentille näkemyksensä siitä.